1.A. Vezérigazgató titkárság

Helyszínünk a Tisza Cipőgyár Ipartelepe, ahol 1942 óta folyik a cipőgyártás. Az irodaház 1958-ban épült, háromszintes épület, légoltalmi pincékkel.

A Tisza Cipőgyár, majd ennek utódvállalata, a Tisza Cipő Rt. használta 2003-ig. Egykor az épület földszintjén működött az üzemi ebédlő a konyhával. Első emeletén a vezérigazgatói iroda és tárgyaló, a gazdasági, kereskedelmi, értékesítési osztályok, szakszervezet kapott helyet. A második emeleten a könyvelési-, pénzügyi-, munkaügyi- és bérosztály dolgozói végezték munkájukat.

Egyes irodák helye és rendeltetése a cipőgyár működésével, méretével párhuzamosan változott, az 1990-es évekre leszűkült zömmel az első emeletre. Egyes feladatok az évek során kikerültek az épületből az ipartelep bővítése illetve átalakulása miatt. Erre virtuális túránk során is látnak majd példát. Az irodák elnevezése nagyrészt az 1970-80-as évi elrendezéseket idézi.

++Ma az épület a Pilkó Bt. tulajdona, második emeletén és a földszinten irodákkal, műhelyekkel.

Most a vezérigazgató titkárságára léptünk be, szemben az asztalnál már a titkárnő üdvözölne minket. Jobbra a vezérigazgatói irodába, balra a vezérigazgató tárgyalójába nyílik az ajtó.

*\_DSC 0911 Festmény Svit gyáráról (Bata-város Szlovákiában) (05.30)*

*\_DSC 0913 Légifelvétel a Tisza cipőgyár ipartelepéről*

*DSC 0721 Mozaik a lépcsőház első emeletén, benne az átadás évszámával (5.30)*

*Ebédlő.jpg Üzemi ebédlő*

*Irodaház 1,2,3, Irodaház közeli.jpg: Irodaház archív felvételeken*

1.B. Vezérigazgatói iroda

Bata-kor

Egykori berendezés: tárgyalóasztal, a légifelvétel alatt a vezérigazgató íróasztala, kanapé, szekrények. A sarokban széf.

A légifelvétel a Tisza Cipőgyár fénykoráról mesél, előtte a térképkönyv, 1942-43-as keltezésű térképeivel, a kezdetekről. Az akkor már világszerte terjeszkedő cseh Bata cég 1938-ban Martfűn vásárolt földet, ahol gyártelep és a hozzá tartozó város építéséhez kezdett, ahogyan tette azt a világban még 32 helyen.

Tervei közt nyolc gyárépület, modern lakótelep, kultúrház, szociális és társadalmi intézmények, sportpálya, templom építése szerepelt, de lett volna itt villamos, kikötő és repülőgép leszállópálya is. Ezekből a lakótelep egy része és egy gyárépület épült fel, mely 1942-ben meg is kezdte a termelést CIKTA néven.

A második világháború csak az építkezések egy részére hagyott időt. De ennyi is elég volt, hogy megalapozza az akkor még Martfű-puszta önálló községgé válását, a modern város, a cipőipari képzés, oktatási, nevelési intézmények létrejöttét, a minőségi kultúra, fejlett sportélet igényét. Ezek hatása napjainkban is érezhető.

Olvass tovább:

martfuszuletese.hu, <https://index.hu/kultur/jardasziget/2021/10/18/sajat-vagyonukbol-autopalyat-33-nagyvarost-es-53-gyarat-epitett-egy-testverpar/>

angol nyelven: tomasbata.com,

*Bata térkép.jpg A város tervezett alaprajza*

*45.jpg, 6. kép, 4.kép Építkezés: gyár és lakóházak*

*Iad-16-2014 Cikta cipőgyár katalógusa 1949-ből*

1.C. Vezérigazgató tárgyaló

Országos ismertség

A vezérigazgatói tárgyalóban állunk, eredetileg középen egy ovális asztal állt székekkel, 12-15 fő is részt tudott venni itt a fontosabb tárgyalásokon. Erről árulkodik a mennyezeten a lámpák elrendezése is.

Szemben a falon az ikonikus logó, mely a ’60-as évek végére született meg és amely meghozta a máig tartó népszerűséget a márkának.

Ez az ok, amiért most itt vagyunk. A Tisza Cipőgyár az 1970-80-as évekre az ország legnagyobb cipőgyára lett, Martfű pedig a leggyorsabban fejlődő könnyűipari település. A fénykorban 7000 dolgozó évente több mint 12 millió pár cipőt gyártott. Több modell nyerte el a Kiváló Áruk Fóruma minősítését, hozta el a BNV díját.

Ellátogatott ide 1965-ben Tyereskova, az első női űrhajós, aki babacipőt kapott ajándékba, itt tervezték Zalatnay Sarolta fellépő csizmáját az 1967-es Táncdalfesztiválra. De gyártottak egyedi cipőt Papp László boxolónak és Puskás Öcsinek, a legendás futballistának is, és még hosszan sorolhatnánk.

*0916 Vezérigazgatói emlékek, köztük két díj a BNV-ről (Budapesti Nemzetközi Vásár)*

*0945, 0949 Megsárgult fényképek a falon – cipőkiállítás, a Tisza Cipőgyár standjai Tisza Misivel. A díszletről, installációról a Budapesten működő marketing osztály gondoskodott.*

*Kávéfőző és használati utasítás??*

2.A. Gazdasági igazgató titkárság

*0688, 0691 Vállfa, magyar találmány. Olvasható legyen a vállfához kapcsolódó cikk, akár azt külön kiemelni az oldalról!!!*

2.B. Gazdasági igazgató

A Tisza Cipőgyár működése az 1950-60-as években

1950. Államosítás, a gyár neve: Tisza Cipőgyár Nemzeti Vállalat, dolgozók száma 890 fő, Martfű ugyanebben az évben önálló község lett 1447 lakossal.

Ebben az évtizedben kezdődik meg az ipartelep beépítése: Kazánház, B gyár, irodaház, majd a tervezői irodák, HM műhely. Ezek az évek még a hidegháború jegyében teltek, erről árulkodik az irodaház alagsorában a légoltalmi pincerendszer is.

Már ekkor a katonai bakancs, gumicsizma, tornacipő és munkavédelmi cipő számított a gyár fő termékének. Ez a gyár térbeli terjeszkedésének az időszaka is: 1963-ban a Debreceni gyárat, majd 1968-ban a Kunszentmártonit csatolták a martfűi anyacéghez. Új exportpiac nyílik: a szocialista országok sora, a „keleti export”. A gyár fejlődésével párhuzamosan Martfű is növekedésnek indult, 1967-re már 4760 lakos élt Martfűn, a gyári dolgozók száma 5970 fő volt.

A gyár a település infrastruktúrájának fejlesztésében is aktív szerepet játszott: 1961-ben adták át a Művelődési központ épületét. Fejlesztették a szociális, nevelési és oktatási intézményeket: ebben az évben nyitott meg az általános iskola, folyamatosan fejlődik a cipőipari középiskola; felavatják a sportpályát, új lakótelepek épülnek, közülük az elsők még a CIKTA lakótelep folytatásaként. A CIKTA újság helyét a Tisza Cipő Lap veszi át.

*DSC 0954 Export számokban*

*0955, 0956, 0962 A keleti export országai, exportadatok.*

*0974 Export katalógus*

*0976 Létszámadatok részletezve 1959-60.*

3.A Jogi iroda

3.B. Jogi iroda

Tisza Cipőgyár, mint az ország legnagyobb cipőgyára. 1970-80-as évek

A 70-es évek elején fejlesztések indultak a cipőgyárban, melyet az állami intézkedések is megkönnyítettek (4. Ötéves terv, 1968. Új gazdasági mechanizmus).

1971-ben megnyílik a Tisza Cipőgyár első mintaboltja Martfűn, melyet még több mint húsz saját bolt követett és további 75-80 boltban árulták cipőgyárunk termékeit országszerte. Ez a „Tisza márka” építésének időszaka: új logó, új típusú sportcipők.

A marketing jelentősége ezekben az években vált egyre fontosabbá világszerte. Jó példa volt erre a martfűi gyárnak az Adidas, a márka népszerűsítésére tett lépéseivel. Felértékelődött a logó és a reklámozás is központi szerepet kapott: a saját mintaboltok mellett reklámfilmek, logózott ajándéktárgyak, neon feliratok, cipőkiállítások.

Ebben az időszakban a belföldön forgalmazott cipők egyharmada a Tisza Cipőgyár terméke.

A gyár fejlődésével párhuzamosan a város is növekedett, 1970-ben megkapta a nagyközség címet.

*0867 Új logó, új típusú edzőcipők. A fényképek cipőkiállításon készültek.*

*0873 Fotóalbum cipőkiállításokról, Kimutatás a termelés megoszlásáról 1968.*

*0874, 0876 Dokumentumok Martfű fejlődéséről, köztük a Tisza Cipő lap 1972. január 14-i számának cikke az 1971. évi eredményekről: cipőmintabolt megnyitása, tanácsi lakás építése, szövetkezeti házak, autóbusz állomás várótermének alapozása, általános iskola bővítése, közművesítés stb.*

*Cipobolt 1,2 Az első Tisza Cipő mintabolt.*

3.C. Jogi iroda

*0861 Régi számítógépek, és floppy lemezek*

5.A. Nyugdíj előkészítő, korábban az Adidas kihelyezett technológusának irodája

Bérmunka, export

1968-ban nagy lehetőséget kapott a gyár az Adidas céggel történő együttműködéssel. A német vállalat sportcipőinek gyártását adta ki bérmunkába, a martfűi gyárat a vulkanizálás miatt választotta partnerének. Az Adidas sportcipő-gyártásban szerzett tapasztalatai, minőségi követelményei, fejlett marketingje segített az új Tisza márka fejlesztésében is.

1968 és 1993 között 30 millió pár cipő készült az Adidas számára.

„A mi sportcipő-kultúránkra nagy befolyással voltak az Adidas tervei, formavilága, gyártási kultúrája és minősége…. A 80-as években kb 4 millió pár cipő ment exportra, 5-6 millió pár belföldre. A szovjet és NDK export meghatározó volt, a kettő együtt kb 2 millió pár, többségében női cipő. Ez volt a keleti export. A nyugati export meghatározó eleme a volt az Adidas, ahol, 1 millió fölött gyártottunk évente…. Volt 4-500 ezer Salamander export, női és férfi cipő vegyesen….A legegzotikusabb export a Fidzsi szigetek. Martfűtől 18 ezer kilométerre található a szigetcsoport. Ide férfibakancsot és férfi szandált szállítottunk 4-8 ezer párat. Több kilométernyi faládába raktározták és hajóval vitték a szigetre. Több hónapba telt a szállításuk és minden évben ment oda export.” (Berényi Ferenc, egykori vezérigazgató).

Az országos szinten exportra szánt cipők 60%-a a Tisza Cipőgyár terméke volt, ezeket a Tanninpex forgalmazta.

Az 1990-es években a Legero, majd a Salamander gyártatott itt cipőket, a 2000-es években a Lorenz Shoe Group, mely napjainkban az egyetlen cipőgyártó cég az ipartelepen.

*0944 Salamander cég plakátjai, dokumentumok az együttműködésről (05.24)*

*0941 Adidas modell, alatta szerződés a Tisza Cipő Rt és az Adidas között 1992. évi feltételekre vonatkozóan.*

*Adidas 1,2 Utolsó Martfűn készült Adidas modellek*

*Még plakát, szerződés közelről? Rakéta porszívó?*

06.A, 06.B Exportosztály

*Képek a fizetési jegyzékekről közelről*

6.C Exportosztály

Kereseti lehetőségek, béren kívüli juttatás, szociális gondoskodás

A szociális, munkaügyi fejlesztések már a Cikta idejében elkezdődtek, a gyártás megindulásával párhuzamosan. Az 1950-es években az ipartelepen megindult nagyarányú beruházások mellett a gyárnak továbbra is aktív szerepe volt a település fejlesztésében: épült óvoda, bölcsőde, iskola, strand, rendelő, sportpálya, a dolgozóknak nyugdíjat, üzemi étkezést, üdülést, képzési- és karrier, kulturálódási, sportolási lehetőséget biztosítottak. A lakások, lakótelepek is a gyár tulajdonában voltak.

A képek között fizetési jegyzékek láthatók az 1944, 1947, 1948-as évekből, még a Cikta korából, ezek mellett kommunista szombaton végzett munkajegyzék, karácsonyi segélykifizetési könyv. Ahol most állnak, a munkások által kiérdemelt oklevelek, kitüntetések mellett az üdülésekkel (Révfülöp, Cserkeszőlő, Telkibánya), gyári kirándulásokkal kapcsolatos dokumentumokat olvasgathatják.

*0882 kitüntetések, oklevelek, köztük Maczó László egykori vezérigazgató Eötvös Lóránd-díjához.*

*0890 Lakónyilvántartó könyv a cipőgyári lakásokról, lakásbérleti szerződés (név kitakarható?), fotó: társadalmi munka a sportpályán, emléklapok a munkásévekért*

*0884 A Cserkeszőlői üdülő tervei, oklevél a telkibányai üdülő építésében való közreműködésért, Martfűn építendő ’Cs’ típusú lakóház tervei*

*0894 Néhány éven keresztül a nyugdíjazáskor esedékes Törzsgárda jutalom ’tisza’ feliratos aranygyűrű volt.*

8.AB Értékesítési osztály

Kulturális munka a Tisza Cipőgyárban, 1950-1989 között.

1942-től a Cikta Cipőgyár beindításával a Bata korszak idején egy kis felvonulási épületben folyt a kulturális és közösségi élet, ahol egy nagyobb teremben rendezték a mozi-tánc és műsoros esteket. 1947-től rendszeres filmvetítések voltak a dolgozók részére. Néptánc csoport, színjátszó kör, fúvószenekar, üzemi kórus és tánczenekar is működött a gyári fiatalokból szerveződve. Ebben az épületben kapott helyet egy kis szobában a könyvtár is. A gyár beindításával óriási fejlődésnek indult a település kulturális élete, mivel az Érsekújvárról betelepült szakemberek és családtagjaik fejlett felvidéki polgári kultúrát honosítottak itt meg, mintát mutatva segítették és adták át kulturális szokásaikat a tanyákról, falvakból és a környező városokból bevándorló fiataloknak.

Később az ötvenes évek államosítása utáni Tisza Cipőgyárba is sok fiatal értelmiségi és gyáripari munkás érkezett az ország minden részéről.

Ekkor még a népművelési munka teljesen összeforrt a politikai élettel, követte az aktuális politikai eseményeket, s kivette a részét a „kampányfeladatok”-ból: újjáépítés, választások, ötéves tervek végrehajtása.

Ekkor még fontos volt és az élet része volt a közösségben való szórakozás, tanulás.

1950-től az önálló községszervezés sokrétű feladatai során fontossá vált az egész településnek otthont adó kultúrház létrehozása.

Átmenetileg a Tisza Termelőszövetkezet székháza adott helyet a fiatalok rendezvényeinek.

1957-től egy új, impozáns, kétszintes művelődési központot hoztak létre a Tisza Cipőgyár finanszírozásával, mely 1961-ben került minden részlegével átadásra. Fenntartója a Tisza Cipőgyár és a Bőripari Szakszervezet volt.

Ekkor indult be a tudatos népművelői munka, az intézményben a kulturális feladatokat állami és szakszervezeti felelősök látták el, a művészeti csoportokat és szakköröket szakemberek irányították. Fontos volt, hogy a jó adottságú közösségi terek/színház-és pódiumterem, klubtermek, kiállító galéria, Könyvtár, mozi/ ne álljanak üresen, minél több ember töltse meg, ott tartalmas munkát végezzen, szórakozzon, tanuljon, művelődjön.

Ekkor már három funkciót töltött be az intézmény: közművelődés, filmszínház és 1961-től a könyvtár.

A közművelődési munka területei: ismeretterjesztés, kiállítások szervezése, tanfolyamok, kirándulások, túrák, színházi előadások, öntevékeny művészeti csoportok: énekkar, bábcsoport, fúvószenekar, felnőtt néptánccsoport, gyermek képzőművészeti csoport, Klubok: Kilián György Ifjúsági klub, Fotós klub, Magnós klub, Nyugdíjasok klubja. Szakkörök: népi díszítőművészeti szakkör, kémia-biológia szakkör, sakk-kör, modellező szakkör, bőrdíszmű szakkör.

Könyvtári munka: 1961-ben költözött át, ekkor az állománya még közel 8.000 kötet volt. Harminc év alatt 27.000-re nőtt a könyvek száma. A könyvek mellett gazdag folyóirat-választék állt az olvasók rendelkezésére: napilapok, képes újságok, irodalmi, művészeti folyóiratok, idegen nyelvű újságok.

Az első lemezgyűjteményt 1974-ben vásárolta a könyvtár, akkor 10.000,- Ft értékben.

A könyvkölcsönzésen kívül író-olvasó találkozók, irodalmi estek, vetélkedők, irodalmi pályázatok, budapesti színházak látogatása színesítette tevékenységüket.

Továbbá gondozták az 1974-ben az intézmény alagsorában létrehozott Munkásmozgalmi és Ipartörténeti Kiállítást.

Mozi: A Művelődési Központ Filmszínházában 1960. március 1-én (még az épület hivatalos átadása előtt) volt az első filmvetítés, ami azóta is szinte folyamatos. 1974-ben beindult a népszerű filmklub sorozat, valamint a gyerekek részére a vasárnap délelőtti matinék vetítése és az iskolai mozibérletek előadásai.

Az intézmény minden területen színvonalas szakmai munkát végzett. Évről évre kiemelt feladatként segítette az emberek közösségi és önművelésének kibontakozását, értékes ismeretterjesztést folytatott, eredményesen működtek a művészeti csoportok, jó kapcsolatot alakított ki a szocialista brigádokkal, helyi iskolákkal, tömegszervezetekkel, egyéb vállalatokkal, üzemekkel.

Kétszer kapta meg a Kiváló Művelődési Otthon címet 1974-ben és 1977-ben. 1978-ben pedig a Tudományos Ismeretterjesztő Társulat Országos Elnöksége aranykoszorús emlékplakettjét vehették át az itt dolgozók.

*0814 Martfűn húzták ki az Ötöslottó számait. Bejegyzés a Művelődési Központ Naplójából (05.31)*

*0817, 0820, 0823 Szemezgetés a Művelődési Központ emlékeiből*

*Ha lehet olyat, ablakra infopont, megnyitva 1 új és régi művház képek*

*Csoportokról fénykép!!!*

9.A. Kereskedelmi igazgató titkársága

9.B. Kereskedelmi igazgató irodája

Ez a két iroda az irodaház bezárása után rövid időre egy kis cipőkészítő műhelynek adott helyet, ahogyan erről az itt hagyott alapanyagok és kellékek is árulkodnak.

*0985 (05.24)*

10. A-10.G ig, Egykori szakszervezeti irodák

10.AA. Szakszervezeti iroda

A Bőripari Szakszervezet itt dolgozói munkatársai közül csak néhányan voltak „cipőgyári dolgozók”, legtöbben közvetlenül a szakszervezet alkalmazásában álltak. Ők felügyelték az itt lakók szociális, kulturális életét. Intézték a beutalót a gyári és szakszervezeti üdülőkbe (Cserkeszőlő, Révfülöp, Boglárlelle, Telkibánya), segélyeket fizettek a gyárral közösen (egyszerieket is, pl.: beiskolázáshoz, gyermek születésekor), ők készítették el a nyugdíjba vonulók papírjait. Hozzájuk tartozott az óvoda, bölcsőde, művelődési központ, szakszervezeti oktatás, munkásszállás, munkavédelem, tömegsport….

*0972. Munkavédelmi filmek, 16 mm-es*

10. AB Szakszervezeti iroda

*DSC 0967 Tisza Cipőgyár mintaboltjainak dokumentumaira is ebben az irodában leltünk rá. A képen a zalaegerszegi Tisza Cipő mintabolt látványterve a neon tisza felirattal.*

10. B Szakszervezeti iroda

10.C Szakszervezeti iroda

Logós cipők

1968-70 között alakították ki, és védjegyeztették le az írott ’tisza’ feliratot, a ’T’ logót és a szlogent. Szabados Géza, a gyár és a művelődési központ grafikusa tervezte az írott tisza feliratot, - a Bata-múltra is emlékezve. Az új logó, az új típusú sportcipők és a marketing együttesen tették országos hírűvé a martfűi gyárat és emelték a legnagyobb márkák közé a Tisza Cipőt.

A logónak terveztek egy kétszárú ’T’ változatot is, az Adidas kérésére ezt használták egy-egy modellen. A logó és felirat elhelyezésében nagy szabadságot kaptak a tervezők, ezeket alakíthatták is: tördelt T a futócipőn, havas tisza felirat a gumicsizmán…

A cipőket az általában héttagú tervezőosztály készítette, iparművész vezetésével. Melléjük időnként fiatal iparművészek is érkeztek a gyárba. A modelleket évente két alkalommal, ősszel és tavasszal cipőbörzéken mutatták be a kereskedőknek, vállalatoknak, a kiválasztott darabok kerültek gyártásra.

A vásárlóközönség cipőkiállításokon ismerhette meg az új termékeket, a modelleket a tervezők választották ki, a standokról, látványról, reklámról a budapesti székhelyű marketing osztály gondoskodott. Pécs, Miskolc és a BNV, ezeken rendszeresen bemutatkozott a cipőgyár. Több alkalommal hozták el a BNV díját, 1976, 1986…

A Tisza történetében a legnagyobb kiállítást a Duna Intercontinental Szállóban rendezték 1981-ben: „A Tiszától a Csendes-óceánig” címmel. Itt több ezer pár belföldi kereskedelemre és exportra szánt modellt mutattak be.

T-logós termékeket külföldre nem szállítottak.

*0670 Kosárlabda cipők*

*0676 Tisza logós edzőcipők*

*0673 Férfi edzőcipők*

*0678 Boxoló cipők*

*Iad-3-2016, Iad-4-2016 Cipőkatalógusokból*

10.D Szakszervezeti iroda

10. E Szakszervezeti iroda

Ajándék- és reklámtárgyak

A ’T’ logó, az írott ’tisza’ felirat, a „Minden időben Tisza cipőben” szlogen és Tisza Misi (máshol Csiriz Gyuri) figurája. Ez a négy elem tűnik fel azon a számtalan „tiszás” ajándék- és reklámtárgyon, melyek mind a márkát népszerűsítették. A reklámnak ez a típusa ma megszokott dolog, de a 70-es években fontos újításnak számított. A kor jellegzetes darabjai voltak a reklámtáblák, színes neonfeliratok (a Tisza mintaboltokon), de ezek mellett sok lehetőség kínálkozott a mindennapi használati eszközökben: kártyanaptárak, szatyrok, kulcstartók… Az emblémázott pohárkészletek ajándékozását általában jutalomhoz, nyugdíjazáshoz kapcsolták. A díszcipőket sokféle változatban készítették, jórészt a Kísérleti Műhelyben: elegáns férficipő, hosszú szárú női csizma, papucs és a sportcipők legnépszerűbb típusai.

Szarvason készült az idős suszterfigura, a „legenda” szerint nem létezik belőle két egyforma színű.

A jellegzetes balkezes fiatal suszterfigura nagy valószínűséggel Foky Ottó animációs rendező, bábtervező munkája, akinek Tévé Maci, Misi Mókus, Mirr Murr, a legkisebb Ugrifüles vagy Makk Marci történeteit köszönhetjük.

*0695, 0696, 0707 Kitűzők, matricák, kártyanaptárak, szatyrok, terítők… ízelítő az ajándéktárgyakból, melyek az ikonikus logóval készültek a 70-es, 80-as években..*

10.F Szakszervezeti iroda

*’A’-gyár 1,2,3 Kilátás az 1942-re felépült ’A’-gyárra. Itt dolgozott az aljakör és a tüzöde és lehetne egy új kép is*

10.G Szakszervezeti iroda

Sportélet

A sport 1942-től, a cipőgyártás megindulásával párhuzamosan fontos szerepet játszott a gyár dolgozóinak életében. Sok más területhez hasonlóan a gyár kötelékében működtek a sportkörök. Az első években a labdarugó, atlétika, birkózó és kézilabda szakosztályok alakultak meg. A háború után sorra jöttek létre a különböző szakosztályok a helyi lakosság és a gyár dolgozóinak igénye szerint. Labdarugóink 1943-tól már az NB III-ban játszottak egészen 1972-ig (utána is 1-2 évet), két bajnokság erejéig az NB II-be is feljutottak. 1960. május 25-én a füves pálya avatásán 7000 néző előtt ’A Magyar Válogatott’ játszott a martfűi csapattal, eredmény: 14-2.

Az atlétika helyi szakosztály 1943-tól működött, 40-50 taggal. Közülük került ki Tábori László olimpiai futó, Száraz Irén országos bajnok.

A női és férfi kézilabda csapat is ebben az évben alakult, mindkettő az NB I-ben is szerepelt több éven keresztül. A háború után alakult meg a röplabda (NB I terem, NBII), ökölvívás, tenisz, majd 1960 után a sakk, torna és természetjárás szakosztály.

Az R-15 Postagalamb Sportegyesület 1952-ben alakult, tagjai szép eredményeket értek el külföldön és itthon is egyaránt. A második világháború után hívta életre az egyesületet Oravecz Lajos és Farkas Ferenc, tiszaföldvári galambászokkal közösen. Később Rákócziújfaluból, Tiszaföldvárról és Kunszentmártonból is csatlakoztak tenyésztők.

A Cipőgyár tömegsport szervezetei /kézilabda, foci, tenisz, atlétika, sakk, asztalitenisz, tollaslabda stb./ a 70-es, 80-as években nagy sikerrel szerepeltek megyei és országos tömegsport rendezvényeken és a sokak által emlékezetes Bőrös Kupa bajnokságokon, ahol az ország cipő-és bőrgyárainak dolgozói mérték össze sporttudásukat.

A 70-es évek közepén elsőként a Tisza Cipőgyárban vezették be a munkahelyi testnevelést, segítve a dolgozók munkaközi szünetében a testi, lelki felfrissülést, melyet országos és nemzetközi érdeklődés övezett. Később több hazai gyárban is próbálták meghonosítani ezt a fajta egészségmegőrzést.

*0861(1) Folyosói vitrin felirata (05.31)*

*0850 A Tisza kiváló minőségű stoplis cipői - esetleg újrafotózni, lemaradt a hátsó cipők kérge…*

*0848 Imperial: új márkakísérlet a martfűi sportcipők megújítására*

*0856 PBT Vívócipő (magyar márka!), postagalamb sport dokumentumok, Tisza edzőcipő (ezt a típust a Néphadsereg számára is gyártották)*

11. Pénztár

Eredetileg az épület második emeletén kapott helyet a Tisza Cipőgyár központi pénztára a könyvelési bérszámfejtési, munkaügyi osztályokkal együtt. A ’90-es években a cipőgyár zsugorodásával került át új helyére. A cipőgyár dolgozóinak a száma a 7000 főt is elérte, nem csoda, hogy a ’70-es években munkásőrök kísérték a bérelszámolót napi munkája során. A központi széf a földszinten volt.

A képen a bőröndök cipők szállítását szolgálták.

*0983 Pénzeszsákok és –kötegelők, riasztós bőrönd pénzszállításhoz*

12.A Oktatóterem/Tanácsterem

12.BA Oktatóterem/Tanácsterem, előtte a helyi pártvezető irodája

Brigádélet

A brigád egy adott feladat elvégzésére szerveződött csoport. A központilag szervezett munkaversenyek hívták életre a mozgalmat, mely végül a kulturális és sportéletre is nagy hatással volt.

A Tisza Cipőgyárban alakulásától a rendszerváltásig működtek brigádok, többnyire egy termelési egységben dolgozók alakították ezeket. A cipőgyári Petőfi Sándor szocialista brigád volt az első az országban, aki munkája eredményéért állami díjat kapott 1965-ben. Ide még munka!

Sokszor a szabadidejüket is közösen szervezték meg. A munka mellett fontos volt az igényes szórakozás, így közösen jártak színházba, moziba, kirándulásokra, kiállításokra is. A brigádok kulturális szerződést kötöttek a Művelődési Központtal, vállalva a programokon, szellemi vetélkedőkön való részvételt. Gyakran a brigádtagok és családjaik közös ünnepi összejöveteleket szerveztek /születésnapok, majális, nyugdíjas búcsúztató, stb. / Szabadidejükben segítették egymást, akár családi házépítésben, lakásfelújításban és minden közösségi munkában, gyakran vettek részt társadalmi munkákban, kommunista műszakokban is.

Mindez a brigádközösség jó hatással volt a hétköznapi munkavégzésre is, jelentős összefogást eredményezett a munkában, így növelte a munka teljesítményét is.

A munka terén vállalt és elvégzett feladataikról, közösen végzett tevékenységeikről, tagjaik életének fontosabb eseményeiről részletes naplót vezettek, ezekből láthatnak néhányat.

A két oktatóterem korábban a helyi partvezető és munkatársainak irodája volt.

*0849/50, Iad-15-2018 A számítóközpont Neumann János brigádjának naplóiból (05.30)*

12BB Oktatóterem/Tanácsterem, előtte a helyi pártvezető irodája

*0834 Brigádkirándulások*

*0844 Jubileumi brigádkiadványok a Cipőgyár életéről, történeteiről, forrásértékű fotókkal és bejegyzésekkel*

*0854 Madame Curie brigád kitűzései az 1971-es évre*

*Kirándulás1 Brigádkirándulás a cipőgyár autóbuszával*

13.A KISZ iroda

Újság

Az első martfűi lapok már a Cikta Rt idejében megjelentek Cikta Üzemi Híradó néven, majd az államosítás után rövid ideig hasonló kinézettel, de már Tisza N. V. (Nemzeti Vállalat) Üzemi Híradó néven. Ezek az újságok a gyár házinyomdájában készültek.

Ezt követte a nagy alakú Tisza Cipő Lap, mely már egy szolnoki nyomdában készült, kéthetes megjelenéssel. Ahogy a Tisza Cipőgyár átszőtte a város életét, úgy jutott hely a gyári híreken kívül a városi hírek, a művelődési központ, a sport programajánlói, beszámoló számára. Főbb témák: címlapon főbb gyári hírek, állami ünnepek, évfordulók, majd gyári- és brigád-hírek, városi hírek, Kulturális Híradó, Egészségügyi sarok, Hirdetmények, az utolsó oldalon szépirodalmi részlet, Humor, Sport és testnevelés, szerkesztőség, kiadó.

1989-től …-ig párhuzamosan működött a Tisza Cipő újság , - 1991 után Tisza Cipő Részvénytársaság lapja néven - és az új városi újság, a MÁS, Martfűi Álampolgárok Sajtója.

*0807 Cikta újságok 1948-ból és faliújságcikkek 1945-ből. Az 1948 január-februári újság első oldalán Deák Miklós cikke a második világháború martfűi történéseiről. Kinagyítani????+1945 szeptemberi faliújságot: Rövid hírek, külön beszkennelni!! (05.31)*

*0809 Tisza Cipőgyár Dolgozóinak Lapjai, Tisza Cipő Részvénytársaság Lapja Ide valami érdekes cikk!!*

*0812 Tyereskova, az első női űrhajós martfűi látogatása (1965), Új Tisza logó bemutatása dátum!*

*0813 MÁS Újság*

14.A Személyzeti osztály

14. B Személyzeti osztály

1989 után

1989 után sok más iparághoz hasonlóan a cipőgyártás is nehéz körülmények közé került. A Szovjetunió szétesésével a keleti piac nagyrésze elveszett, visszaestek az állami közbeszerzések, elárasztották az országot a keleti cipők, míg az Adidas 1993 után épp keletre vitte saját sportcipőinek gyártását.

A cipőgyár a helyzet megoldására 1991-ben részvénytársasággá alakult át, 1992-ben szervezeti átalakítással divíziókra vált szét, központosított pénzgazdálkodással.

Az 1991-es évről nyilatkozta Maczó László egykori vezérigazgató: „… biztosítani kellett: 1/ a vállalat eredményes működtetését; 2/ a vállalati szervezet teljes átalakítását (divízionális szervezet), annak minden személyi és egzisztenciális konzekvenciájával; 3/ előkészíteni a privatizációt; 4/ az erősödő centrifugális erőkkel szemben a vállalat összetartását… A munka nem volt hiábavaló, mert a vállalat 1991-ben is kifejezetten jó évet zárt…” (MÁS: 1992. március 13.)

Kísérletképpen a helyzet javítására a gyár létrehozott egy új sportcipő márkát, új logóval: az Imperialt, ám ez nem váltotta be a hozzá fűzött reményeket, nem tudott a „Tisza” márka népszerűségének szintjére emelkedni.

1993-ban a Legero, majd 1998-ban a Salamander vásárolta be magát a cégbe. Ez utóbbi részét 2003-ban az osztrák Lorenz Shoe Group Kft. vette meg.

A cég átalakulása 2007-ben a Tisza Cipő Zrt. privatizációjával ért véget. (Molnár Ernő)

Az utódcégek kisebb-nagyobb változásokkal ma is működnek.

Olvass tovább: <https://geo.unideb.hu/hu/molnar-erno-felperiferia-ipara-es-globalis-termelesi-halozatok>

*0810 Újra!! (05.30)*

*0811, 0812(1) Új márka, új logó, új szlogen*

*0819 A divíziók reklámkatalógusai*

Fénykép az ipartelep bejárati táblájáról!!

14.C. Oktatási osztály

14.D. Oktatási osztály

*0862, 0864 A gyár?? (05.31)*

KÖSZÖNET

Angyal Mihály, Asztalos Árpádné, Berényi Ferenc, Boros Kata, Darida Andrea, Farkasdy Melinda, Gere Péter, Herbály Jánosné, Hernyák Gábor, Kóródi Sándor, Kovács Jánosné, Kovács László, Kovács Tamás, Molnár Ernő, Nagy Sándor, Rágyanszky István, Székács Szidónia Víta, Takács István – Pilkó Bt., Vámosné Kókai Ilona

Köszönet Mindenkinek, aki ajándékával, emlékeivel gazdagította a Gyűjteményt, Martfű város történelmét!

**OKTATÁSI ANYAG**

1A Keress utána interneten, milyen kiállítások látogathatók ma a művelődési központban?

Olvass bele a Martfűi Hely- és Ipartörténeti Gyűjtemény híreibe! <http://muzeum.martfumuvhaz.hu/>

1B

Vesd össze Batáék városrendezési térképét a mai Martfűvel. Keress hasonlóságokat, egyezéseket! Keresd meg mindkettőn a sportpályát, a művelődési központot és a templomot! (Segítség: a régi térképen a Tisza folyót, a mai Gesztenye sort és a Szolnoki út terveit látod)

1C

Nézd meg a Tisza cipő régi reklámjait, kutass az interneten! Ugye már Te is dúdolod a hallott „reklámslágert”?

2B

Nézz bele az ’50-es évek filmhíradóiba, mi történt ekkoriban a Tisza Cipőgyárban!

<https://filmhiradokonline.hu/watch.php?id=12180>

<https://filmhiradokonline.hu/watch.php?id=16308>

3C

Kérdezd meg szüleidet, hogy volt-e Tisza cipőjük! Ha igen, emlékeznek-e rá, hogy milyen volt?

4.A

Ismerd fel a szerszámokat! Melyiket mire használták? Kösd össze!

kaptafa:  Fából (újabban műanyagból) készített, lábfej alakú eszköz, a lábbeli készítésekor a felső részt ráhúzzák, s így erősítik össze a talppal; javításkor is ezzel feszítik ki a lábbelit.

suszterszék: Alacsony, háromlábú, kerek, homorú ülőkével ellátott szék; ezen ülve dolgozik a cipész, a csizmadia.

faszeg: Fából készült. A cipész ezzel szegeli a talpat.

cipészkalapács: feje nagyon sima, fényes felület volt, hibátlan, hogy a bőrön ne hagyjon sérülést. Az elkeskenyedő fej rész tette lehetővé a felsőrész ráncainak lapítását.

ár: hegyes acélszerszám, amelyet bőr, műbőr, műanyagok, fa átlyukasztására használnak. A cipész ezzel szúr lyukakat a faszegek számára, ezzel lyukasztja a bőrt is varrás előtt.

csontkés:

5

Logó felismerő

* Adidas, Salamander, Umbro, Tisza, Imperial

6.C

Ismersz-e olyan személyt, aki cipőgyárban dolgozott? Beszélgess vele a munkájáról!

8.AB

Járhattak-e már moziba Martfűn 1963-ban a gyárban dolgozó fiatalok?

Milyen egyéb szórakozási lehetőségek voltak? Olvasd át figyelmesen a művelődési központ havi plakátját.

Nézz utána, hogyan működik most a művelődési központ? <https://martfumuvhaz.hu/>

10. C

Tervezz a Tisza cipőnek plakátot! Mi az, aminek biztosan kell szerepelni-e rajta?

Tervezz cipőt, mely mintájával, színével lakóhelyedet idézi. Használd hozzá a kiállítás során megismert Tisza cipő logót!

10.E

A cipőgyár marketing vezetőjéként ma milyen reklámtermékeket, ajándéktárgyakat gyártanál a Tisza cipő logójával?

Mi hiányzik a kis suszterfigura kezéből?

13.A

Olvass bele az 1945-ben írt faliújság cikkekbe!

14.B

Nézz utána, kik gyártanak ma cipőt Jász-Nagykun-Szolnok megyében!

14. D

Látogass el Martfű Város hivatalos honlapjára (<https://www.martfu.hu/>)! Nézd meg a turizmus menüpont alatt, milyen látnivalókkal várják a városba érkezőket?

Faliújság cikkek befényképezése

Ide még a helytörténeti gyűjtemény és művház reklámozása, pl kisvideók, állandó kiállítás, könyvtár